b"\n_START_ARTICLE_\nCal Sanahuja\n_START_SECTION_\nDescripci\xc3\xb3\n_START_PARAGRAPH_\nCasa entremitgeres de planta baixa i dos pisos. \xc3\x89s interessant per la seva ornamentaci\xc3\xb3, en tota la fa\xc3\xa7ana, d'un disseny molt cuidat. Als extrems de fa\xc3\xa7ana unes falses pilastres recorren els tres pisos. En tots els llindars de finestres i balcons hi ha decoraci\xc3\xb3 en relleu de tema floral. En la segona planta destaca la barana de la galeria i el relleu a manera de guardapols que emmarca les tres obertures d'aquesta. Al primer pis, balc\xc3\xb3 corregut amb barana de ferro. Tamb\xc3\xa9 a destacar la barana del terrat i l'acabament de fa\xc3\xa7ana i les m\xc3\xa8nsules de la cornisa. En els paraments llisos dels murs, s\xc3\xb3n notables els esgrafiats que no diferencien el color amb la resta de fa\xc3\xa7ana."